1990 yillar boshida Arktika muzliklari sokin tabiatning eng jumboqli va kashf etilmagan sinoatlaridan biri edi. Qariyb 100 yillik tadqiqotlar, tekshiruvlar va ekspluatatsiya qilish natijasida muzliklar iqlim o‘zgarishi ta’siri uchun navbatdagi sinov maydoniga aylandi.  Greenpeace tashkiloti bilan ishlaydigan shvetsiyalik fotojurnalist Christian Åslund Norvegiya polyar instituti tomonidan bir necha yillar avval Shpitsbérgenda suratga olingan muzliklar rasmini jamladi. Shuningdek, u rasmlarning yonida 2002 yilda o‘zi shaxsan aynan o‘sha hududda tasvirga olgan suratlarini namoyish etdi. Qarangki, suratlardagi farqlarni ko‘rib hayratlanasiz. Fotosuratchi National Geographic’ning #MyClimateAction g‘oyasini targ‘ib qilib, shuningdek, Norvegiyaning neft kompaniyasi eriyotgan Arktikada burg‘ulash ishlarini olib borishiga qarshi chiqmoqda.